ඉසිපතන-තර්ස්ටන් 48 වැනි මහා ක්‍රිකට් ගැටුම මේ මස 26 සහ 27 දෙදින එස්. එස්. සී. ක්‍රීඩාංගණයේදී පැවැත්වේ.බ්ලැක්හැම් විජේවර්ධන අනුස්මරණ සූරතාව සඳහා පැවැත්වෙන මේ තරගයේ ප්‍රධාන ආරාධිත අමුත්තා ලෙස සහභාගි වන්නේ 1965 වසරේදී තර්ස්ටන් පිලට මහ ක්‍රිකට් ගැටුමේ මංගල ජයග්‍රහණය ගෙන දුන් එවකට තර්ස්ටන් පිලේ නායකත්වය දැරූ බ්‍රිගේඩියර් ලලිත් පීරිස් මහතාය.මෙවර කණ්ඩායම් දෙකෙහිම නායකත්වය දරනු ලබන්නේ තුන් ඉරියව් ක්‍රීඩකයන් දෙදෙනකු විසිනි.ඉසිපතන විදුහලේ නායකත්වය දිමුත් වරාපිටිය විසින් ද, තර්ස්ටන් විදුහලේ නායකත්වය තිසුර මධුරප්පෙරුම විසින් ද දරනු ලබති.තරගයේ වීරයා, හොඳම පිතිකුරු, හොඳම පන්දු යවන්නා සහ හොඳම පන්දු රකින්නාට හර්ෂ දීපාල් අනුස්මරණ කුසලාන, ජයන්ත පරණගල අභියෝගතා කුසලාන, මහානාම විජේරත්න අභියෝගතා කුසලාන සහ චක්‍රවර්ති ද සිල්වා අභියෝගතා කුසලානය හිමිවනු ඇත.